ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ለተሰንበት ኣብ ሽልማት ብሉጻት ኣትሌታት ዓለም ምስ ናይ መወዳእታ ሕጹያት ተረቚሓ 25 ሕዳር 2020 ምንጪ ስእሊ, Getty Images ኣትሌቲክስ ዓለም ኣብ ዘዳልዎ ዓመታዊ ሽልማት ብሉጻት ኣትሌታት፡ ለተሰንበት ጊደይን ኬንያዊት ፔረስ ጀፕቺርቺርን ብደቂ ኣንስትዮ ኣብ ሓሙሸተ ናይ መወዳእታ ሕጹያት በጺሐን። ኣብ ውሽጢ ዓሰርተ ኣትየን ካብ ዝነበራ እተን ሓሙሽተ ናብ ናይ መወዳእታ ሕጹያት ከምዝተሰጋገራ ኣትሌቲክስ ዓለም ትማሊ ኣፍሊጡ። ካልኦት ኣፍሪቃውያን ኣትሌታት'ውን ኣብተን ክሳብ ትማሊ ዝነበራ 10 ብሉጻት ተኻቲተን'ኳ እንተጸንሐ ናብተን ሓሙሽተ ግን ክሰግራ ኣይከኣላን። ኢትዮጵያዊት ኣባበል የሻነህን ኬንያውያን ዶ ፌዝን ሄለን ኦቢሪን ካብ ሞንጎ'ተን ትማሊ ካብቲ ውድድር ዝተሰነያ ኮይነን ኣለዋ። እተን ካልኦት ክልተ ኣትሌታት ድማ ኔዘርላንዳዊት ፌምኬ ቦልን እንግሊዛዊት ላውራ ሙርን እየን። ናይዚ ዓመት ስነስርዓት ሽልማት ብሉጻት ኣትሌታት ብኢንተርኔት (ቨርቹዋል) ኣብ 5 ታሕሳስ ዝካየድ ኮይኑ ብማሕበራዊ መራኸቢታት ብቐጥታ ከምዝፍኖ ተፈሊጡ'ሎ። ሓሙሽተ ሕጹያት ደቂኣንስትዮ መነመን'የን?
